Alfa Romeo Disco Volante

Alfa Romeo 1900 C52 "Disco Volante", er en serie eksperimentelle sportsracerbiler produsert mellom 1952 og 1953 av den italienske bilprodusenten Alfa Romeo i samarbeid med den milanesiske karosseribyggeren Carrozzeria Touring.

Alfa Romeo 1900 C52 
Alfa Romeo 1900 C52 er ofte kjent som Alfa Romeo Disco Volante (italiensk for "Flyende tallerken"). Bilen var kjent for et strømlinjeformet, vindtunneltestet karosseri.

Tre spidere ble laget i 1952, med en 2 liters firesylindret motor, et år senere ble en modifisert til en lukket coupé, og en annen til en mer konvensjonell spider. Den sistnevnte bilen var den eneste Disco Volante som ble kjørt i løp, i 1953.

Ytterligere to eksempler av spider typen ble bygget i 1953 utstyrt med en sekssylindret 3,5 liters motor fra racerbilen Alfa Romeo 6C 3000 CM. Den ene ble demontert like etter sammen byggingen.

Programmet kom ikke forbi det eksperimentelle stadiet og det ble ikke noen serieproduksjon. Fire av de fem bilene som totalt ble bygget eksisterer i dag.

Historie 
1900 C52 ble opprinnelig utviklet i 1952 for å delta i billøp. Det aerodynamiske karosseriet ble utviklet og bygget sammen med Carrozzeria Touring, og vindtunneltestet. 

Designet for å oppnå en lav luftmotstandskoeffisient selv i sidevind, hadde karosseriet et linseformet tverrsnitt både sett forfra og fra siden. Ifølge noen har designen til Jaguar E-Type som kom i 1961 flere designelementer som ligner på Disco Volante.

Disco Volante ble bygget med en helt ny teknikk med et rør-ramme understell og brukte komponenter fra Alfa Romeo 1900. Som andre biler på 1900-tallet var motoren en inline-firer med doble kjededrevne overliggende kamaksler, men brukte en aluminiumsblokk og innsatte hylser i stedet for 1900-tallets støpejern. Motoren er på 1 997,4 kubikkcentimeter, kompresjonsforholdet ble hevet til 8,73:1. Matet av to twin-choke forgassere produserte motoren 116 kW (156 HK) ved 6500 o/min.

Den hadde en 4-trinns synkronisert girkasse med multi plate dry clutch. Alle hjulene hadde trommelbremser, duraluminiumfelger med ståleiker og 6,0×16" dekk.

Bilene fra 1952 oppnådde en topphastighet på hele 220 kilometer i timen takket være sin aerodynamiske form.

Bilene som ble produsert i 1953  hadde støpejernsblokk, dobbel overliggende kamaksel med rett sekser motor fra den moderne Alfa Romeo 6C 3000 CM racerbilen.

Med en ytelse på 169 kW (227 hk) ved 6000 o/min, kunne 3,5-liters Disco Volante nå en toppfart på 240 km/t.

Spider- og coupé prototypene på 2,0 liter er bevart i Alfa Romeo museet i Arese, og brukes jevnlig i klassiske billøp. Estimert verdi på hver av bilene er mellom 1 og 2 millioner euro. Fianchi stretti spideren er en del av Schlumpf samlingen, utstilt i Musée national de l'automobile i Mulhouse, Frankrike. En unike sekssylindrede 3,5-liters spider er bevart i Museo Nazionale dell'Automobile i Torino.

En bronseskulptur inspirert av Disco Volante ble avduket i Fiera Milano i forbindelse med 100 års jubileet til Alfa Romeo sommeren 2010. En skalamodell i begrenset opplag av skulpturen ble også utgitt for arrangementet.

Disco Volante i 2012 
På Internasjonale bilmessen i Genève 2012 viste den italienske karosserimakeren Carrozzeria Touring en moderne versjon av Disco Volante, 60 år etter at originalen ble bygget. Bilen baserte seg på Alfa Romeo 8C Competizione.

Konseptbiler
Bilmodeller introdusert i 1952
Alfa Romeo-modeller
Konseptbiler fra Alfa Romeo